Municipalities for EU

Sastanak tematske mreže za poljoprivredu i ruralni razvoj
2025-06-26

Sastanak tematske mreže za saobraćaj
2025-06-26

Delegacija Evropske unije i Ministarstvo evropskih poslova obilježavaju Mjesec Evrope
2025-04-29 08:00 - 2025-05-30 17:00 (Europe/Belgrade)
Delegacija Evropske unije u Crnoj Gori i Ministarstvo evropskih poslova, uz podršku EU projekata Evropska kuća, EU4ME i Opštine za EU, obilježavaju Mjesec Evrope širom Crne Gore, kroz raznovrsne aktivnosti koje će trajati od 3. do 30. maja. Cilj ovogodišnje proslave je da se kroz umjetnost, kulturu, edukaciju, igru i ekološke akcije približe evropske vrijednosti svim građanima – u svakom dijelu zemlje.
Centralna proslava Dana Evrope biće održana 10. maja u Podgorici, u organizaciji Evropske kuće, i u partnerstvu sa Glavnim gradom. U Univerzitetskom parku biće organizovan EU sajam, gdje će ambasade država članica EU, kao i brojni evropski projekti, ministarstva, lokalne uprave i proizvođači, predstaviti svoje aktivnosti. Poklon svim građanima na Dan Evrope biće koncert popularne grupe Perper na Trgu nezavisnosti 10. maja od 20h.

Dan ranije, pod pokroviteljstvom Delegacije EU simfonijski orkestar će, u Muzičkom centru, pretpremijerno izvesti simfoniju „Evropa“ proslavljenog crnogorskog gitarskog dua Bulatović-Nikčević.
Ministarstvo evropskih poslova, kroz projekat EU4ME, u saradnji sa lokalnim samoupravama, organizuje edukativno-sportski program za djecu „Evropski đir – Igre bez granica“ u Nikšiću, Žabljaku, Pljevljima, Beranama, Petnjici i Baru, od 9. do 20. maja. Takmičenje je namijenjeno učenicima sedmog i osmog razreda lokalnih osnovnih škola, a kroz igre koje kombinuju fizičke, mentalne i edukativne izazove, djeca će učiti o Evropskoj uniji i njenim vrijednostima, razvijati timski duh i promovisati zdrave stilove života.
U svakom gradu manifestaciji će prisustvovati ministri i predstavnici Vlade, uz prisustvo visokih zvaničnika iz evropskih institucija, ambasada zemalja članica EU i poznatih sportista iz svakog grada domaćina. Pozivamo građane da se pridruže slavlju, podrže učesnike i navijaju za svoje favorite.
Projekat “Opštine za EU” će u saradnji sa opštinama Andrijevica, Plav, Danilovgrad, Bijelo Polje, Plužine, Tivat, Ulcinj, Herceg Novi, Gusinje, Rožaje, Kotor, Tuzi, Šavnik, Cetinje, Budva, Mojkovac i Kolašin realizovati bogat program koji uključuje ekološke akcije, sajmove, kvizove znanja, umjetničke radionice, sportska takmičenja, kulturne manifestacije i promociju evropskog kulturnog nasljeđa.
Proslava kreće 3. maja iz Kolašina, trkom Biogradska gora vertikal, a završava se 30. maja u Mojkovcu uz festival folklora „Zlatni Ćemer“, čime će simbolično biti zaokružen mjesec proslave i evropskog zajedništva.

Writing projects for EU funds
2025-04-08 - 2025-04-09, 2025-04-02 - 2025-04-04

Session of the Governing Board of Union of Municipalities in Montenegro
2025-02-21
